《和无在木蛇歌》
宋代·释慧空

小小蛇儿大大身，曾吞众象空巴陵。
归蟠故山骨欲槁，混入草木人要徵。
瞎屡生，甚手脚，不善提持休捉摸。
枯木形骸似等闲，触著伤人毒无药。
寿昌师，怜老病，远远遣来相问讯。
拟欲庵头伴老夫，预忧十月霜风劲。
著把火，津送渠，依旧令教侍坐隅。
重告之曰，蛇乎蛇乎，当如云门应机忽突出，
莫学严阳到老安其庐。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。